cyanic-selkie/wikianc huggingface dataset:
Betalingsvillighet
Spørreundersøkelser
Med denne metoden lages en spørreundersøkelse der godet beskrives som om det kunne omsettes i et marked (på engelsk Contingent valuation). De som skal svare på undersøkelsen får ofte alternative svar, f.eks 100 kr, 200 kr, 400 kr, osv. En anne måte å spørre på er å stille spørsmålet som om det var et referendum: "Er du villig til å betale x kr som en engangsbetaling for å bevare Rondane nasjonalpark?". Beløpet x får da ulike verdier i ulike spørreskjema. I tillegg til spørsmålene om kronebeløp er det vanlig å ha et "vet-ikke" alternativ. Betalingsvilligheten beregnes deretter ut fra de svarene som foreligger, for eksempel som en gjennomsnittsverdi. Det finnes ulike måter å forbehandle svarene på, som fjerning av ekstremt høye verdier og måter å behandle "vet-ikke" svarene på. Spørreundersøkelser har blitt kritisert på flere måter. Én er at personene som svarer oppfatter godet som noe de gjerne støtter, og krysser av det beløpet de gjerne bruker til et slikt formål, uten at det reflekterer verdien av godet. Et annet argument er at mange personer vil svare strategisk dersom de ønsker å beholde godet, siden de vet at de ikke kommer til å betale beløpet i virkeligheten. Spørreundersøkelsen vil i alminnelighet fange hele betalingsvilligheten.
Reisekostnadsmetoden
Med denne metoden stiller en spørsmål til dem som faktisk har kommet for å besøke et gode (f. eks. en nasjonalpark) om hvor langt de har reist og hvor lang tid de har brukt på reisen. Disse opplysningene gir grunnlag for å beregne hvor mye godet faktisk er verd for de som besøker det. Betalingsvilligheten en da finner er bare en del av den totale betalingsvilligheten, en vet ikke hvor mye de som ikke besøker godet er villig til å betale (eksistensverdi, opsjonsverdi)
Skadeberegningsmetoden
Verdien av et gode kan også beregnes som kostnadene ved å gjenskape godet dersom det blir ødelagt. For eksempel, dersom en strand blir tilsølet med olje, vil verdien av stranden svare til kostnadene ved å rengjøre stranden.
Flermåls nytteanalyse
Denne metoden skiller seg noe fra de øvrige. Her vil verdien av et gode fremkomme indirekte ved at verdien av godet stilles opp mot en rekke andre mål som involverer godet. Et eksempel er tiltak for å begrense oljesøl. Dersom beslutning om hvilke tiltak som skal utføres både involverer verdien av en strand som må renses og verdien av tiltakene (i kroner) vil betalingsvilligheten for stranden kunne finnes indirekte. Flermåls nytteanalyse ble introdusert som et praktisk redskap av Keeney and Raiffa
Wang Yi (vannpolospiller)
Wang Yi (født 29. juli 1987 i Shandong) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.
Hun var med på det kinesiske laget som vant gull i vannpolo for damer under de femtende Asialekene 2010 i Guangzhou i Kina. Kina vant turneringen foran Kasakhstan og Usbekistan. Det var første gangen damer deltok i vannpolo i Asialekene
Smaragdtavlen
Smaragdtavlen (Tabula Smaragdina) er en kort, esoterisk tekst fra omkring år 800 som ble oversatt til latin på 1100-tallet, og som den europeiske middelalderens alkymister regnet som et av fundamentene for sine kunster, særlige innenfor den hermetiske tradisjonen. Teksten, som består av femten punkter og om lag tjue setninger, skal angivelig avsløre «den opprinnelige substans» og dens stadier av forandring.
Den eldste kjente versjonen av teksten finnes på arabisk i Kitab Sirr al-haliqa (ca 813-33). Her fortelles det at den hellige mannen Apollonius av Tyana (ca 15-100) skal ha oppdaget teksten på en tavle i en hule skjult under en statue av Hermes. Teksten skal ha vært skrevet på en tavle av smaragd, ha hatt overskriften Kunsten å gjenskape natur, og skal ha vært uttalt av Hermes Trismegistos.
Ikke-fødererte malaystater
Ikke-fødererte malaystater var en gruppe britiske protektorater på Malayahalvøya som ikke inngikk i De fødererte malaystater. De utgjorde aldri noen enhet. I tillegg til Johor, sør på Malayahalvøya, omfattet betegnelsen også statene Storbritannia overtok overhøyheten over fra Siam i 1909: Kedah, Kelantan, Perlis og Terengganu. Øvrige kolonier i Britisk Malaya var fra 1867 samlet i Straits Settlements. De fødererte malaystatene var i 1946 med i planene for Den malayiske union, som i 1948 ble til Malaya-føderasjonen.
Befolkning
De ikke-fødererte malaystatene hadde i 1931 disse folketallene:
Utvikling
De ikke-fødererte statene var under press fra britene om å slutte seg til De fødererte malaystatene. Herskerne så imidlertid utviklingen i de fire fødererte statene og hvordan institusjonene og herskerne der ble svekket. De klarte å motstå presset fra britene og bevarte sine institusjoner. De ufødererte statene ble dermed ikke samordnet i samme grad som de fødererte statene og heller ikke i samme grad underlagt britiske interesser.
Herskerne og statsrådene hadde mer å si overfor britene, som var representert ved rådgivere. Innslaget av malayer i forvaltningen var sterkere i de ikke-fødererte statene enn i de fødererte. Kedah inngikk avtale med britene om malayiske som offisielt språk.
Utviklingen var imidlertid ikke den samme i alle de ufødererte statene. Johor, som grenset både til Singapore og føderasjonen, ble sterkt preget av økonomisk integrasjon og innvandring av kinesere og indere. I 1931 var malayene i Johor kommet i mindretall; kineserne og inderne utgjorde 52,3% av befolkningen. Johor var den eneste av de ikke-fødererte statene der malayene kom i mindretall.
Andre verdenskrig og senere
De ikke-fødererte malaystatene var etter andre verdenskrig fra 1946 med i den planlagte Malayiske union, som i 1948 ble til Malaya-føderasjonen.
Arkitekturåret 1709
Arkitekturåret 1709 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1709.
Flisleggende vindushåndterer
En flisleggende vindushåndterer er en vindushåndterer som har evnen til å automatisk arrangere og fordele overflaten på et vindu i et grafisk skall slik at de ikke overlapper hverandre, liksom kakkel på en vegg (tiles på engelsk).
Det mørkeste New York
Det mørkeste New York (originaltittel: Underworld) er amerikansk stum gangsterfilm fra 1927 regissert av Josef von Sternberg. Hovedrollene spilles av Clive Brook, George Bancroft og Evelyn Brent.
For denne filmen vant dreiebok-forfatter Ben Hecht Oscar for beste original-historie på den 1. Oscar-utdelingen.
Handling
Gangster-kongen Bull Weed forsøker å hjelpe «Rolls Royce» Wensel, en tidligere advokat som nå opplever problemer med alkoholisme. De to blir etter hvert fortrolige. Men en rekke komplikasjoner oppstår, når «Rolls Royce» får romantiske følelser for Weeds kjæreste Feathers McCoy.
I tillegg til Weeds andre problemer, forsøker en rivaliserende gangster, Buck Mulligan, å ta kontroll over flere av territoriene hans. Filmens klimaks kommer når Weed dreper Mulligan, og han blir fengslet i påvente av å få dødsstraff. Rolls Royce legger deretter en plan om å flykte. Men han og Feathers står overfor et dilemma, og vurderer om de skal stikke av sammen - og heller overlate Bull Weed til hans skjebne i fengsel.
Sumpastrild
Sumpastrild er en fugl i gruppen Estrilda i familien astrilder. Den forekommer i Angola, Burundi, Den sentralafrikanske republikk, Republikken Kongo, Den demokratiske republikken Kongo, Etiopia, Gabon, Kenya, Rwanda, Sudan, Tanzania, Uganda og Zambia.
Underarter
Det er beskrevet seks underarter av sumpastrild :
Edmond Decottignies
Edmond Decottignies (født 3. desember 1893 i Comines, død 3. juni 1963 samme sted) var en fransk vektløfter som deltok i de olympiske leker 1924 i Paris. Decottignies ble olympisk mester i vektløfting under OL 1924 i Paris. Han vant den nest letteste klassen, lettvekt opp til 67,5 kg som ble avviklet 22. juli 1924. Det var totalt fem vektklasser samme som under foregående OL i Antwerpen. Decottignies løftet sammenlagt 440,0 kilo, 13,5 kilo mer enn sølvvinneren. Det var 22 utøvere fra 12 nasjoner i lettvektklassen.
Tenshinshoden Katori Shinto Ryu
Tenshinzhoden Katori Shinto Ryu Kobudo (天真正伝香取神道流古武道) er den eldste gjenlevende av de tradisjonelle japanske sverdskolene og navnet på skolen hvor man lærer det. Den er betraktet som en av de ypperste og best bevarte skoler for tradisjonell japansk stridskunst.
Historikk
Skolen ble grunnlagt i 1447 av Ienao Choisai Iizasa (1387–1488) i nærheten av Katori-tempelet i Sawarra, Chiba, Japan. Skolens hovedkvarter ligger fortsatt på dette stedet, og overhode for skolen er 20. generasjons etterkommer av grunnleggeren.
Kampformer skolen hovedsakelig underviser i
Tachi Jutsu
Bojutsu (棒術; stavteknikk)
Naginatajutsu (長刀術; hellebard-teknikk)
Sōjutsu (槍術; spydteknikk)
Shurikenjutsu (手裏剣術; kastespiker)
Kata som benevnes Gogyo og Gokui, samt shuriken jutsu, blir kun undervist til avanserte utøvere etter mange års iherdig trening.
Andre disipliner som undervises i skolen
Andre og mer avanserte disipliner undervises kun til viderkommende studenter etter mange års basistrening:
Målet med treningen
I denne og alle andre tradisjonelle japanske kampformer er ikke det å vinne konkurranser noe mål, men å perfeksjonere teknikkene. Teknikkene blir øvd inn til de sitter perfekt, slik at man i en eventuell kampsituasjon vil gjøre raske og effektive bevegelser med våpenet.
Pseudanophthalmus
Pseudanophthalmus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små til middelsstore (ca. 5 millimeter), avlange, litt flate, blankt brunrødlige løpebiller. Hodet er bredt uten fasettøyne, med nokså lange kjever. Antennene er tynne. Pronotum er rundet med markerte bakhjørner. Dekkvingene er rundede med fine punktstriper.
Levevis
Disse artene lever bare i huler (de er troglobionter).
Utbredelse
Slekten er utbredt i hulseystemer i den østlige USA.
Systematisk inndeling
Systematikken følger Carabidae of the World.
Chastre
Chastre er en kommune i den belgiske provinsen Vallonsk Brabant.
Gaston Aumoitte
Gaston Achille Louis Aumoitte (født 19. desember 1884 i Hanoi, død 30. desember 1957 i Sainte-Foy-la-Grande) var en fransk krokketspiller som deltok i de olympiske leker 1900 i Paris.
Jump cut
Jump cut er et klipp i film og video, der man klipper mellom to nesten identiske kamerainnstillinger. Effekten blir at bildet hopper. Ubevisst er det et ganske forstyrrende klipp, men det brukes ofte for å trekke tilskueren ut av handlingen eller det narrative. Kan sammenlignes med det som Bertolt Brecht kallet «Verfremdungseffekt» Det er et svært tydelige klipp. I epoken fransk bølgefilm på 50-60 tallet ble jump cut flittig brukt bl.a i Jean-Luc Godard sin film A bout de souffle (Til siste åndedrag). Senere filmer som tatt i bruk dette er Tom Tykwer (Run Lola Run) og Guy Ritchie (Snatch).
Nerópolis
Nerópolis er en kommune i delstaten Goiás i sentral-vestregionen av Brasil.
Konveks funksjon
En konveks funksjon er en funksjon der en rett linje mellom hvilke som helst to punkter på grafen ligger over grafen. Ekvivalent kan man si at funksjonen er konveks dersom mengden av alle punkter som ligger over grafen danner en konveks mengde i planet. Funksjonene x^2 og e^x er eksempler på konvekse funksjoner.
En funksjon kan være konveks på en delmengde av sitt definisjonsområde. For eksempel vil den relle funksjonen x^3 være konkav på intervallet, men konveks på intervallet [0, \infty).
Definisjon
For et generelt vektorrom gjelder følgende: La X være en konveks mengde i et reelt vektorrom, og la være en funksjon.
Ideell linje
En ideell linje er en enkel telefonlinje. Telefonlinjer er det eldste og mest oversiktlige transmisjonsmediet som er utviklet, og danner grunnlaget for det enkleste og grunnleggende transmisjonssystemet. Det er derfor naturlig å ta utgangspunkt i en slik linje når en skal beskrive transmisjonsmedier og systemer. Slike linjer brukes fremdeles ofte, og noen av telefonlinjenes egenskaper er allmenngyldige innen transmisjonsteknikken.
Den ideelle overføringslinje defineres som et overføringssystem, hvor tapsfaktorene i det induktive felt og det kapasitive felt er like store. Denne overføringslinjen innfører ikke forvrengning av signaler. I den virkelige verden eksisterer ikke slike linjer ,men ved dimensjonering av overføringslinjer vil en tilstrebe å dimensjonere linjen slik at den ligger så tett opp mot den ideelle linje som mulig. For å beskrive og forklare fremgangsmåten for dimensjonering av overføringslinjer tar en som beskrevet gjerne utgangspunkt i en telefonlinje og dens egenskaper da disse er allmenngyldige. Dette er også utgangspunktet for de beskrivelser som gis i denne artikkelen.
Telefonsamband
Beregningene nedenfor tar utgangspunkt i linjer og kabler. Disse kan benyttes å ulike måter. Eksempler på dette er: entråd, totråd og firtråd telefonsamband overført over enten luftlinje (blanktråd eller uisolert tråd) eller trådkabel. Entrådforbindelsen brukes nå svært lite, men var mer vanlig i tidligere tider. Denne forbindelsen utnytter jord som returledning, og har en tendens til å ta opp støy fra andre jordede elektriske systemer. Telefonlinjen beskrives ved et sett karakteristiske størrelser eller konstanter, som definerer linjens egenskaper som transmisjonsmedium. De fleste meldinger eller informasjon som omformes til elektriske spenninger eller strømmer for overføring over telefonlinjen, vil inneholde signalkomponenter med ulike frekvenser. Signalfrekvensene spiller en så dominerende rolle i transmisjonsteknikken at det er naturlig å beskrive systemets karakteristiske størrelser i forhold til frekvens.
Symmetrering
Totrådledninger eller også kalt totrådkabler for signaloverføring er symmetriske mot jord. Er de to ledningene strukket parallelt, vil de likevel over lengre avstander summere opp en viss u-symmetri, noe som kan forårsake forvrengning. For å unngå dette må ledningene revolveres.
For kabler skiller vi mellom tre hovedtyper av revolvering:
De ulike revolveringsmåter tar sikte på å beholde symmetri over lengre avstander og å unngå påvirkninger fra naboledninger. Ulempen for alle kabler eller også kalt overføringslinje som er bygd opp på denne måten er at de ikke er perfekte for overføring av signaler ved høye frekvenser, og dette kan forårsake forvrengning av signalet.
Den «ideelle overføringslinje»
Den ideelle overføringslinje defineres som et overføringssystem, hvor RC = LG, det vil si at tapsfaktorene i det induktive felt og det kapasitive felt er like store. Denne overføringslinjen innfører ikke forvrengning av signaler. Ved beregninger av den ideelle overføringslinje er det behov for noen primære og sekundære konstanter:
Primære konstanter
Primære konstanter har en avhengighet mot telefonlinjens konstruksjon, det vil si av de materialer som inngår i linjen og dens geometriske utforming.
Motstand
Motstanden blir oppgitt i Ω/km dobbeltlinje for en telefonlinje. For likestrøm og lavfrekvent vekselstrøm:
når d settes inn i mm og \varrho står for resistiviteten (Ω x mm^2/m). Denne formelen tar ikke hensyn til temperaturvariasjoner. For Vekselstrøm med høyere frekvens:
Vekselstrømsmotstanden er proporsjonal med kvadratroten av frekvensen. Dette skyldes såkalt strømfortregning, eller ladningsbærerens tendens til å følge lederens overflate ved høyere frekvenser, slik at det effektive ledertverrsnittet blir mindre. Ved vurderinger av måleresultater for høyfrekvenskretser må vi ha oversikt over hvor mye strømfortregning betyr.
Selvinduktans
Selvinduktansen blir oppgitt i mH/km dobbeltlinje. å en telefonlinje fører strøm, oppstår det et elektromagnetisk felt omkring linjen. Strømmen varierer ved signaltransformasjon, og feltet bygges opp og bryter sammen vekselvis. Det induseres da en elektromotorisk kraft i linjen som motvirker variasjonene.
Selvinduktansen vokser med den innbyrdes avstand mellom de to lederne og med lengden av lederne. Fo en dobbeltlinje med lederdiameter d og avstand mellom lederne, a, får vi selvinduktansen.
Kapasitans
hvor a er avstanden mellom trådene og d er lederdiameter. For kabler er isolasjonen mellom lederne avgjørende for kapasitansen.
Avledning
Avledningen oppgis i μS/km. Som ved ohmsk motstand består avledningen ved vekselstrøm av to deler. De to delene er en likestrømsavledning som er lik inversverdien av isolasjonsmotstanden mellom to ledere målt med likestrøm, og en frekvensavhengig del, som skyldes vekselstrømstap i admitansen mellom de to trådene. Avledningen øker med kapasitansen og frekvensen, og kan beregnes av formelen:
hvor er den såkalte tapsvinkel. Ved luftlinjer er tapsvinkelen avhengig av fuktigheten i luften og andre klimatiske forhold. Tapsvinkelen, eller tapsfaktoren, oppgis av kabelprodusentene for ulike typer kabler.
Primære konstanter - oppsummert
Primære konstanter har en avhengighet mot telefonlinjens konstruksjon, det vil si av de materialer som inngår i linjen og dens geometriske utforming.
Sekundære konstanter
De primære konstanter er oftest vanskelige å måle, spesielt der hvor linjen har en viss lengde. Det er derfor vanlig å beskrive en linje ved hjelp av såkalte sekundære, eller av avledede, konstanter. De primære konstanter inngår i formeluttrykken for de sekundære konstanter.
Karakteristisk impedans
Den karakteristiske impedansen defineres som inngangsimpedansen for en uendelig lang linje.
En linje som vi antar er uendelig lang, vil ikke kunne føre signalenergi fram til den andre enden. Den vil derfor ikke kunne reflektere signalenergi tilbake til inngangen, uansett avledningsimpedans. Kopler vi en spenning til inngangen av en slik linje, vil strømmen som spenningen gir avhengig bare av linjens egen impedans. Den er uavhengig av hvilken impedans linjen er avsluttet med.
Sett at vi har målt en karakteristisk impedans, på inngangen av en uendelig lang linje. Bryter vi så linjen i et kort stykk fra utgangspunktet og måler igjen, vil vi fortsatt måle den samme karakteristiske impedansen fordi linjen er tilnærmet uendelig lang, også sett fra det nye målepunktet. Dersom vi avslutter linjen med den karakteristiske impedansen i dette punktet, vil vi fra det opprinnelige målepunkt ikke merke noen endring i impedansverdien. En kort linje avsluttet med sin karakteristiske impedans, virker som en uendelig lang linje. Vi vil fremdeles måle den samme impedansen på inngangen og linjen vil være refleksjonsfri, og der er i grunnen det viktigste.
Hensikten med å beregne karakteristisk impedans for linjer, eller transmisjonsledd i det hele tatt, er å finne avslutninger som gir minst refleksjon av signalverdi.
Karakteristisk impedans kan uttrykkes ved hjelp av formelen:
Dempings- eller gangkonstant
Den andre sekundære konstant for et transmisjonsledd er dempingen, eller gangkonstanten, som beskriver signalenergiens forplantning gjennom leddet.
Gangkonstanten er en vektoriell størrelse,  hvor det er reelldelen som representerer selve dempingen i neper pr. kmog hvor imaginærdelen representerer fasevridningen i radianer pr. km.
Dempingskonstanten, \alpha, og fasekonstanten, β, kan finnes av disse ligningene, men en ender opp med uttrykk som er lite praktiske, og som oftest kan man greie seg med følgende uttrykk:, og
Sekundære konstanter - oppsummert
De primære konstanter er oftest vanskelige å måle, spesielt der hvor linjen har en viss lengde. Det er derfor vanlig å beskrive en linje ved hjelp av såkalte sekundære, eller av avledede, konstanter. De primære konstanter inngår i formeluttrykken for de sekundære konstanter.
Tilnærmelser av den ideelle overføringslinje
Som forklart er det er vanlig å beskrive en linje ved hjelp av såkalte sekundære konstanter, eller avledede konstanter. De sekundære konstanter blir i dette tilfellet forenklet slik:
Setter vi inn betingelsen for ideell linje, RC = LG, eller skrevet på en annen måte,, reduseres det siste rotuttrykket i ligningene for den karakteristiske impedansen (Z) til 1 slik at vi får:
Tar vi så utgangspunkt i definisjonen av gangkonstanten får vi følgende uttrykk for dempingen (\alpha) og fasekonstanten (β):
Vi ser at dempingen (\alpha) er frekvensuavhengig (inneholder ikke "j"), slik at alle frekvenskomponenter dempes likt ut over linjen.
Vi sammenligner det uttrykket vi fikk for dempingen  med ligningen,
Hvis vi setter inn betingelsen for ideell linje,, kan ligningen   omformes til.
Betrakter vi det andre leddet i, ser vi at for overføringssystemer med neglisjerbar avledning (G), kan dette leddet sløyfes.
Forskjellen mellom  og  blir da at den teoretiske ideelle linje bare gir halvparten av dempingen i forhold til en virkelig linje med neglisjerbar avledning:
Både i teori og praksis ser vi at dempingen blir mindre hvis vi øker induktansen (L). Dette har ført til konstruksjon av linjer hvor man med hensikt øker induktansen.
Forenklede formler for spesielle linjetyper
Ved praktiske beregninger av luftlinjer og kabler benyttes tilnærmende formler for karakteristisk impedans (Z), dempings (\alpha)- og fasekonstant (β).
Ledninger med stor selvinduktans
Avledningen (G) er forsvinnende ved godt konstruerte linjer, og vi kan sette:. Den karakteristisk impedansen (Z) blir da:
Vi ser at denne karakteristiske impedansen (Z) er ohmsk og uavhengig av frekvensen. Størrelsesorden for impedansen vil i praksis være i området 600-800 Ω. Dette er riktig for lave frekvenser, men når frekvensen blir så høy at det oppstår strømfortregning, vil både motstand og avledning øke slik at vi da må bruke den fullstendige formell.
Ledninger med liten selvinduktans
Selvinduktansen er liten i forhold til den ohmske motstanden, og vi kan tilnærmet sette:
Avledningen (G) er forsvinnende i det lavere frekvensområdet i forhold til den kapasitive ledningsevne, og vi kan sette:. Den karakteristisk impedansen (Z) for kabler blir i det lavere frekvensområdet:
Som vi ser vil den karakteristiske impedansen (Z) for kabler være sterkt frekvensavhengig.
Gangkonstanten (\gamma) kan, med de samme forenklinger som ble brukt for karakteristisk impedans (Z), skrives:
Det er mulig å måle tomgangs- og kortslutningsimpedansen, for deretter å regne ut den karakteristiske impedans (Z), uten å gå veien om de primære konstanter. En lignende framgangsmåte er også mulig for gangkonstanten (\gamma). Det er her nødvendig å bruke begrepet speilimpedans.
Valdemarsvik kommune
Valdemarsvik kommune er en kommune i Östergötlands län i landskapene Östergötland og Småland i Sverige. Kommunens administrasjonssenter ligger i Valdemarsvik.
The Open Championship 2016
The Open Championship 2016 ble arrangert på Royal Troon Golf Club i Troon, South Ayrshire i Skottland i 2016.
Valdemarsvik kommune
Tettsteder
Valdemarsvik kommune har tre tettsteder. I tabellen oppgis antall innbyggere per 31. desember 2010.
Baudette
Baudette er en by og administrasjonssenteret for Lake of the Woods County, Minnesota, USA. Folketallet var 1 106 ved folketellingen i 2010 folketellingen. Den er kjent som Walleye Capital of the World. Byen har sitt navn etter en trapper ved navn Joseph Baudette som var i området fra 1880-årene.
Historie
Baudette ble til stor grad ødelagt under bybrannen i 1910, men ble hurtig gjenoppbygget.
Geografi
i henhold til United States Census Bureau har byen et totalt område på, av dette er land og  vann. . Byen ligger ved Rainy River hvor den møter Baudette River. Baudette og Rainy River går sammen ved Baudette-Rainy River International Bridge.
Minnesota Highway 11, Minnesota Highway 72, og Minnesota Highway 172 er de tre viktigste veiene i området.
Økonomi
I Baudette var Rowell Laboratories, Inc., produsent av farmasøytiske preparater fra 1935 til 1986.
Automotive Enviro Testing var et anlegg i Baudette for å teste biler under ekstrem kulde som ble brukt av Honda og Acura.
Jako (papegøye)
Jako eller jakopapegøye (Psittacus erithacus) er en middelstor afrikansk papegøyeart i parakittfamilien, som i Norge også går under navn som grå jakopapegøye, grå afrikansk jakopapegøye og gråpapegøye med flere. Arten er kjent for å være smart og har lett for å lære seg å snakke. Av den grunn er den blitt et svært populært kjæledyr.
Jako ble 2. oktober 2016 ført opp på CITES liste I, slik at all handel med fugler som stammer fra naturen nå i praksis er forbudt. Det er fortsatt mulig å kjøpe jakopapegøyer fra oppdrettere som er registrert som oppdretter av CITES-arter hos Miljødirektoratet, og følger de kravene som kommer med denne registreringen.
Taksonomi
Jako (Psittacus erithacus) er nylig splittet i to separate arter, jako (Psittacus erithacus) og vestlig jako (Psittacus timneh). Det norske navnet på sistnevnte er ikke avklart.
Beskrivelse
Jako er en mellomstor papegøye, som blir cirka 33 cm lang og typisk veier omkring 400–490 gram. Vingespennet utgjør normalt 46–52 cm.
Arten har grå fjærdrakt med ispedde spragler, spesielt på hodet, nakken og halsen. Fjærdrakten er mørkere på oversiden enn undersiden. Rundt de blekgule øynene har den lysegrå, nærmest hvit bar hud. Stjerten er kort og rød. Nebb og klør er sorte.
Utbredelse
Jako er utbredt i Sentral- og Vest-Afrika, der habitatet helst består tropisk regnskog, selv om fuglene også er observert i utkanten av skogene og på fuktig savanne.
Arten er hovedsakelig å finne i Nord- til Sør-Nigeria, Den sentralafrikanske republikk, Kamerun, Øst- til Sør-Kenya og det nordvestlige Tanzania, men hovedområdet sitt har den i Republikken Kongo, Den demokratiske republikken Kongo, og ellers i Kongo-området og til dels i Gabon, Elfenbenskysten og Ghana.
Vestlig jako er utbredt i Liberia, Elfenbenskysten, Sierra Leone og Sørøst-Guinea.
Habitat
Jako trives i ulike habitat, men velger gjerne tropisk regnskog, mangrover og fuktige savanner. Arten kan også finnes i utkanten av skogene og i de tilgrensende åpne landskapene. Av og til blir arten også observert i kulturlandskap og hager, men siden fuglene er sky av natur, foretrekker de områder med begrenset bebyggelse og få mennesker.
Atferd
Jako er sky av natur og vil unngå folk og bebyggelser i vill tilstand. Arten opptrer ofte i flokk og er dyktige flygere.
Ernæring
Jakoer tilbringer store deler av dagen i par eller små grupper. Rundt soloppgang og utover morgenen er de ofte å finne i store svermer rundt mat- eller leirekilder, der fuglene spiser leire for å nøytralisere giftstoffer i føden.
Arten foretrekker vegetarisk kost, typisk bestående av en blanding av frukt, bær, frø, korn, nøtter, blomster og blomsterknopper. Fugler som lever nær kulturlandskap kan raide åkerplanter, som mais og hirse. Jakopapegøyer ser ut til å ha utviklet en særlig sans for det oljeaktige ytre kjøttlaget på nøttene til oljepalmen, og en stund trodde man faktisk at disse papegøyene hovedsakelig livnærte seg av disse fruktene. Siden har man oppdaget at arten også har en forkjærlighet for de røde bærene på Cola tragacantha-busken.
Vokalisering
I naturen kommuniserer papegøyer med høylytte skrik og plystrelyder, som arten gjenkjenner som en slags dialekt. Ville jakopapegøyer er også kjent for å kunne etterligne andre fugle- og dyrelyder i naturen. Noen hevder at jakopapegøyer kan lære seg å uttrykke opp mot 500 ulike ord, men slike påstander savner typisk vitenskapelig forankring. Verdensrekorden skal ifølge Guinness rekordbok innehas av fuglen Puck, en undulat (Melopsittacus undulatus), og telle 1728 ulike ord. Jakoen Bibi hevdes å ha hatt et ordforråd på mer enn 500 ord da hun var omkring 6 år gammel. Jakopapegøyen Alex (en vanlig jako), kanskje verdens mest berømte snakkende fugl, hadde ifølge eieren selv, forskeren Irene Pepperberg, et ordforråd på cirka 150 ord. Moderne forskning har også vist at jakoene trolig er mer intelligente enn mange andre dyr, i den grad at fuglene kan løse enkle oppgaver. Alex lærte seg blant annet å se forskjell på brikker med ulike former og farger.
Forplantning
Jakoer lever i monogame parforhold livet ut. Fuglene hekker solitært i løselig sammensatte kolonier, typisk i gamle trær med hulrom, 10–30 meter over bakken. Hunnen legger 2–5 egg. Hannen vokter reiret og mater hunnen mens hun ruger på eggene. Begge foreldrene tar seg av avkommet, som trenger nesten 3 måneder på å bli flygedyktige. Kjønnsmoden alder når fuglene i 3–5-årsalderen.
Arten kan bli omkring 50 år gammel i fangenskap, av og til opp mot 60–70 år. Det er uvisst hvor gamle de blir i naturen.
Trusler
Artens største trusler kommer fra avskoging og illegal fangst. Arten sto på CITES liste II fram til 2. oktober 2016, da den ble oppgradert til CITES liste I. Det betyr i praksis at all handel med ville fugler nå er forbudt. Arten er oppført på IUCNs rødliste som sårbar (VU), etter å ha blitt oppskalert i 2012.
Jako som kjæledyr og statussymbol
Jako regnes som en av verdens mest populære burfugler og velges gjerne for sin skjønnhet, intelligens og sosiale atferd. Arten er kjent for å være mindre støyende og ødeleggende enn andre store papegøyer, men kan lett bli ensom og nervøs om den er mye alene.
Papegøyer har blitt holdt som kjæledyr i over 4000 år, noe man kan se i enkelte egyptiske hieroglyfer. Både de gamle grekerne og folk i Romerriket hadde jako som husdyr, særlig for deres evne til å etterape ord og lyder. I antikken og opp gjennom historien har de også vært et statussymbol, siden de var kostbare og vanskelige å få kjøpt. Fuglene kan også ha hatt en kristen symbolverdi, noen man kan se av Hans Baldung Griens maleri «Papegøyemadonna» fra cirka 1527. Sjømenn tok dessuten ofte med papegøyer hjem fra sine seilaser.
USA under Vinter-OL 1998
USA under Vinter-OL 1998. 186 sportsutøvere, ethundrefem menn og åttien kvinner fra USA deltok i fjorten sporter under Vinter-OL 1998 i Nagano i Japan. USA kom på femteplass med seks gull-, tre sølv- og fire bronsemedaljer. Skøyteren Eric Flaim var USAs flaggbærer under åpningsseremonien.
Jia Dao
Jia Dao (forenklet kinesisk: 贾岛, tradisjonell kinesisk: 賈島, pinyin: Jiǎ Dǎo, Wade-Giles: Chia3 Tao3, født 779 i Zhuozhou, død 843) var en kinesisk poet.
Jia var i sin ungdom chanbuddhistisk (zenbuddhistisk) munk, men han forlot klosterlivet blant annet for å egne seg til å skrive poesi. Hans diktning ble betraktet som tynn av Su Shi, og noen andre kommentatorer har betraktet dem som begrensede og kunstlete.
Jan Visser
Jan Visser er en nederlandsk forfatter og sangdikter. Han har skrevet flere bøker, og flere sanger med kristent innhold. I Norge er han representert med en sang i salmebøkene Salmer 1997 og Norsk salmebok 2013, sangen «Klapp alle hender i glede!».
Gibson Hummingbird
Gibson Hummingbird er en legendarisk akustisk gitar fra Gibson Guitar Corporation. Når den kom i 1960 var den Gibsons nest dyreste gitar, bak Gibson J-200.
I år 2000 mottok gitaren Player's Choice Award i klassen Dreadnought.
Ma Huanhuan
Ma Huanhuan (født 13. januar 1990 i Guangxi) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.
Percodermus
Percodermus er en slekt av små løpebiller.
Ma Huanhuan
Hun var med på det kinesiske laget som vant gull i vannpolo for damer under de femtende Asialekene 2010 i Guangzhou i Kina. Kina vant turneringen foran Kasakhstan og Usbekistan. Det var første gangen damer deltok i vannpolo i Asialekene
Percodermus
Utbredelse
Slekten lever i Australia (Tasmania).
Stråastrild
Stråastrild er en fugl i gruppen Estrilda i familien astrilder. Den er endemisk til den sørlige Nigeria.
Ellingsrud Idrettslag
Ellingsrud Idrettslag (stiftet 14. november 1974) er et idrettslag fra Ellingsrud i Oslo. Ellingsrud IL driver med håndball, fotball, tennis, Innebandy og allidrett.
Historikk
Idrettslaget ble til ved et initiativ fra beboere i Karilia og Ellingsrudåsen den 14. november 1974. Etter en større aksjon ble Ellingsrudflaten holdt av til idrettslaget, og ikke til industrielle formål. Fotball, håndball og skiidrett. Deretter ble bordtennis, trim, orientering, tennis, innebandy og softball deler av aktivitetene.
Det er særlig innen håndball at Ellingsrud har gjort seg bemerket. Ellingsrud IL har et samarbeid med Toten Håndballklubb, og flere spillere har gått fra Ellingsrud til Toten.
Grant Hackett
Grant George Hackett (født 9. mai 1980 i Southport, Queensland) er en australsk svømmer og olympisk deltaker for Australia. Hackett har vunnet tre gull, tre sølv og en bronse i OL og sytten gull, seks sølv og tre bronse fra kortbane- og langbane-VM. I tillegg har han fire gull og tre sølv fra Samveldelekene og ni gull og fire sølv fra Stillehavslekene.
Internazionali BNL d’Italia
Internazionali BNL d'Italia er en profesjonell tennisturnering som blir spilt på grus. Den er en del av ATP-touren, og er klassifisert som en Masters 1000. Den er også en del av WTA-touren.
Den blir spilt hvert år i Roma i Italia.
Fotnoter
<references group="lower-alpha"/>
Niquelândia
Niquelândia er en kommune i delstaten Goiás i sentral-vestregionen av Brasil.
VM i alpint 2001
VM i alpint 2001 ble arrangert i St. Anton am Arlberg i Østerrike fra 28. januar til 10. februar 2001.
Utfor
Lengde: 3085 m
Super-G
Lengde: 2105 m
Storslalåm
Lengde: 1335 m
Slalåm
Lengde: 600 m
Utfor
Lengde: 2360 m
Storslalåm
Lengde: 1155 m
Slalåm
Lengde: 535 m
Qiao Leiying
Qiao Leiying (født 24. august 1989 i Liaoning) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.
Detektiv Downs
Detektiv Downs er en norsk dramakomedie fra 2013, regissert av Bård Breien med Svein André Hofsø Myhre i hovedrollen som privatetterforskeren Robert Bogerud.
Handling
Filmen handler om 28 år gamle Robert Bogerud som er privatetterforsker, og landets eneste privatetterforsker med Downs syndrom. Han har et eget detektivbyrå, men ingen saker som venter han. Alle avfeier Bogerud som detektiv, men en dag får han endelig en sak han kan jobbe med. Han er egentlig hentet inn for å berolige den savnedes senile mor, i det familien tror er en inkompetent detektiv, men saken viser seg snart å være en perfekt sak for Robert.
Ingeborg Prytz Fougner
Ingeborg Prytz Fougner (født 31. mai 1913, død 29. november 1996 i Oslo) var en norsk lyriker og salmedikter.
Fougner bidro regelmessig med morgenandakter i NRK Radio, og artikler i dagspresse. Hun utga fem bøker, i tillegg til å ha gjendiktet T.S. Eliots skuespill Familiesammenkomsten og oversatt noen andre bøker. Hennes mest kjente salme er Ikke en spurv til jorden. Hun var gift med presten Ivar Fougner.
Nova América
Nova América er en kommune i delstaten Goiás i sentral-vestregionen av Brasil.
The Almighty Johnsons
The Almighty Johnsons er en newzealandsk eventyrserie som har gått på newzealandsk TV3 fra 2011 til 2013. Serien handler om Axl Johnson fra Norsewood, som på sin 21-årsdag oppdager at han er medlem av en familie av norrøne guder. Hovedrollene spilles av Emmett Skilton og Tim Balme. Det er skapt av James Griffin og Rachel Lang.
Tistedal kirke
Tistedal kirke er en langkirke fra 1865 i Halden kommune, Østfold fylke. Den er menighetskirke for Tistedal menighet og tilhører Søndre Borgesyssel prosti. Byggverket er i tegl og har 250 plasser.
Kirken ble tegnet av stadsingeniør Gustav Blom Kielland, og ansvarlig for murerarbeidet var Gunder Johnsen.
Kirken har glassmalerier i vinduene både i skipet og i koret. Bildet i altertavlen ble malt av Laura Schultz i 1925 og viser Jesusbarnet i krybben med Maria og dyrene rundt omkring.
På kirkegården står et gravkapell fra 1928 (arkitekt: Martin Enger).
Tan Ying (vannpolospiller)
Tan Ying (født 30. juni 1987 i Ningxia) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.
Søndre Enningdalen kirke
Søndre Enningdalen kirke er en langkirke fra 1956 i Halden kommune, Østfold fylke. Den er en av to menighetskirker i Enningdalen menighet og tilhører Søndre Borgesyssel prosti. Byggverket er i tre og har 100 plasser. Adkomst til stedet er via fylkesvei 220.
Det har stått kirker på stedet — som er bare et par kilometer fra grensen til Sverige — siden middelalderen, men i 1793 ble ny kirke oppført ved Prestebakke. Den gamle kirkegården ble imidlertid holdt i hevd, og i 1950-årene kom det ny kirke på Kirkebøen.
Skrivemåten varierer: Navnet blir skrevet med eller uten «Søndre» og i ubestemt eller bestemt form (Enningdal / Enningdalen). Enkelte omtaler kirken fremdeles som kapell, selv om den offisielt kalles kirke. Også det lokale fellesrådet er inkonsekvent. Den offisielle skrivemåten, som ble vedtatt av bispedømmerådet i 2010, er «Søndre Enningdalen kirke». Navnet «Enningdal kirke» ble for øvrig ofte brukt i "eldre" litteratur om Prestebakke kirke.
Lise Nørgaard
Lise Nørgaard (født 14. juni 1917 i Roskilde, død 1. januar 2023) var en dansk journalist og forfatter. Som journalist var hun tilknyttet en rekke aviser og ukeblader; Roskilde Dagblad, Politiken, Hjemmet og Berlingske Tidende.
Sun Huizi
Sun Huizi (født 11. juni 1990 i Liaoning) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.
De fødererte malaystater
De fødererte malaystater var en samling britiske protektorater i Malaya fra 1895 til 1946. Statene Negeri Sembilan, Pahang, Perak og Selangor var med i føderasjonen. Hovedstaden var Kuala Lumpur. Folketallet var i 1941 på 2,212,052. Føderasjonen dekket et areal på 69,930 km².
Sun Huizi
Hun var med på det kinesiske laget som vant gull i vannpolo for damer under de femtende Asialekene 2010 i Guangzhou i Kina. Kina vant turneringen foran Kasakhstan og Usbekistan. Det var første gangen damer deltok i vannpolo i Asialekene
De fødererte malaystater
Andre malaystater, som ikke var med i føderasjonen, ble kalt ikke-fødererte malaystater. Øvrige kolonier i Britisk Malaya var fra 1867 samlet i Straits Settlements.
De fødererte malaystatene skulle etter planen omdannes til Den malayiske union i 1946, men ble i 1948 til Malaya-føderasjonen.
Bakgrunn og økonomi
Bakgrunnen for føderasjonen var at britene ønsket å utjevne de økonomiske forskjellene mellom Perak, Selangor og Negeri Sembilan på vestkysten og Pahang på østkysten.
Britene ønsket å fremme en økonomisk utvikling som tjente deres interesser, særlig med vekt på å få fram en eksportrettet økonomi. Det ble satset på jernbaneutbygging, gummiplantasjer, palmeoljeplantasjer og gruvedrift etter tinn.
I tillegg til gummi og oljepalme, ble det også produsert ris og dyrket kokosnøtter. I mindre grad var det også avlinger av maniok, ananas, te, kaffe, tobakk og betelnøtt. Tømmereksporten var av betydning og i skogsdriften var det også produksjon av guttaperka, harpiks og annet. Ved siden av tinn, ble det også utvunnet gull, wolfram og kull.
Befolkning
Føderasjonen hadde ved folketellingen i 1901 en samlet befolkning på omkring 665,000. I 1941 var folketallet beregnet til 2,212,052.
Fordelt på statene var beregnet folkemengde i 1941:
Britene brakte inn arbeidskraft fra Kina og India, noe som endret befolkningssammensetningen. I 1941 talte statenes samlede befolkning fler kinesere og indere enn malayer:
Politisk organisering og utvikling
Unionen tråde i kraft i juni 1896. Føderasjonen var basert på en vag og løst formulert unionstraktat inngått av de fire herskerne, sultanene av Pahang, Perak og Selangor og Yang di-Pertuan Besar av Negeri Sembilan. Den var et middel til standardisering av politikk og forvaltning i de britiskkontrollerte malaystatene. Det ble lagt opp til samordning av polititjenestene, offentlige arbeider, jernbanen, post- og telegrafvesen. Statene fikk en felles offentlig forvaltning og felles lovverk. Statene forpliktet seg til å hjelpe hverandre økonomisk, noe særlig Pahang, med sin store statsgjeld, hadde behov for.
De fire statene i føderasjonen hadde hver sin britiske resident, som sto for kolonimaktens oppsyn med statenes politikk og forvaltning. Føderasjonen fikk en generalresident som var overordnet residentene i statene. Generalresidenten samordnet politikken med generalguvernøren i Singapore, som også hadde rollen som høykommissær i statene. Føderasjonen styrket den britiske kolonimakten på bekostning av statene og herskerne der.
I 1909 ble sentraliseringen og standardiseringen ytterligere styrket ved at det ble etablert et føderasjonsråd. Dette overtok lovgivingsmyndighet fra statsrådene i statene og fikk også myndighet i pengespørsmål. Generalresidenten ble imidlertid nedgradert til førstesekretær, noe som styrket generalguvernøren i Singapore. Føderasjonsrådet ble et redskap for å fremme europeiske og kinesiske økonomiske interesser knyttet til plantasje- og gruvedrift.
Det ble holdt møter, durbar, mellom herskerne i føderasjonen, men herskernes stilling var likevel svekket til fordel for britene. Herskernes rolle ble redusert til saker knyttet til malayisk tradisjon og religion, det vil si islam. I 1927 ble herskernes posisjon ytterligere svekket, da de gikk med på at de britiske residentene kunne representere dem i føderasjonsrådet.
Sentraliseringen og herskernes svekkede stilling medførte at det på 1920-tallet kom krav om desentralisering og omgjøring av en del av tiltakene britene hadde fått gjennom. Europeiske og kinesiske økonomiske interesser var motstandere av dette og reformene ble derfor begrenset. I finanssaker fikk imidlertid statsrådene i statene tilbakeført noe myndighet. Videre desentraliseringskrav kom på 1930-tallet, da europeere, kinesere og indere i sterkere grad vant innpass inn i statsrådene i statene. Utviklingen medførte at sultanene på 1930-tallet begynte å støtte organisasjoner til forsvar av malayenes interesser. Britenes håp om at føderasjonen kunne bli et redskap for sammensmeltning av statene til én enhet førte dermed ikke fram. I stedet fikk de tradisjonelle herskerne fornyet oppslutning.
Mot slutten av 1930-tallet gjenvant statene noe makt. I 1935 ble stillingen som førstesekretær avskaffet helt. I 1939 ble råderetten over landbruk, skogbruk, gruvedrift, offentlige arbeider, skolevesen og helse overført til statene. Lovgivningen ble nå delt mellom føderasjonen og delstatene. Imidlertid forble statene økonomisk avhengig av føderasjonen, som tildelte årlige blokktilskudd.
Andre verdenskrig
Under andre verdenskrig var De fødererte malaystatene okkupert av Japan fra 1941 til 1945. Malayahalvøya ble invadert i desember 1941. Ødeleggelsene var store og okkupasjonsregimet hardt, særlig for den kinesiske befolkningen.
Japan administrerte de fødererte statene fra Singapore. Malaya ble inndelt i 10 provinser etter en inndeling som stort sett fulgte de tidligere grensene mellom statene. Det ble innsatt japanske guvernører. Fra mars 1942 var dette sivile. De tidligere herskerne ble først satt til side, men ble i 1943 gjort til rådgivere for de japanske guvernørene.
Med den japanske kapitulasjonen i august 1945 gjenvant britene militær kontroll og landsatte i september styrker på Malayahalvøya. De fødererte statene kom da under britisk militæradministrasjon.
Avvikling
Etter at britene gjenvant kontroll over Malaya, fortsatte de sine bestrebelser på å slå områdene sammen i en større enhet. Planen var å samle de fødererte og ufødererte malaystatene, samt britiske koloniområder, i Den malayiske union i 1946. Dette møtte imidlertid motstand og i stedet ble Malaya-føderasjonen dannet i 1948.
Ödeshög kommune
Ödeshög er en kommune i Östergötlands län i landskapet Östergötland i Sverige. Kommunens administrasjonssenter ligger i Ödeshög.
Tettsteder
Ödeshög kommune har to tettsteder. I tabellen oppgis antall innbyggere per 31. desember 2010.
Ayn Rand
Ayn Rand (født Alisa Zinovjevna Rozenbaum [ russisk: Алиса Зиновьевна Розенбаум] i St. Petersburg, død 6. mars 1982 i New York) var en russiskfødt amerikansk forfatter og filosof.
Rand flyktet i 1926 fra Sovjetunionen til USA, hvor hun blant annet arbeidet som manusforfatter i Hollywood for regissøren Cecil B. DeMille og andre. Som statist i filmen The King of Kings traff hun skuespilleren Frank O'Connor. De giftet seg 15. april 1929 og forble gift til hans død i 1979.
Virke
Ayn Rand skapte objektivismen, et filosofisk system i den aristoteliske tradisjon, som bygger på, og handler om individualisme, rasjonalitet, rasjonell egoisme og politisk frihet, som hun mener bare kan realiseres ved å blant annet fjerne all offentlig velferd og reguleringer, og å innføre et minarkisk styresett og laissez-faire-kapitalisme. Dette filosofiske systemet utviklet bygget på mange av de dominerende strømningene fra 1920- til 1960-tallet. Arbeidet hviler sterkt på populære forretningsteorier etter første verdenskrig og tankegods innen økonomisk liberalisme utviklet av blant annet Friedrich Hayek og Murray Rothbard. Forfatteren skrev gjennom flere tiår flere skjønnlitterære verker der livssynet sterkt satte preg på fortellerstemme og uttrykk: We the Living (1936), Anthem (1938, på norsk som Høysang, 1984), The Fountainhead (1943, på norsk som Kildens utspring, 1949, 1982, 1994) og Atlas Shrugged (1957, på norsk som De som beveger verden, 2000). Hun fortsatte arbeidet med filosofiske og akademiske tekster og skrev en rekke essays fram til sin død.
Nova Aurora
Nova Aurora kan vise til: